Kamu bisa jelasin ke aku soal Maleficent: Mistress of Evil dalam bahasa melayu?

Maleficent: Mistress of Evil ialah filem pengembaraan fantasi gelap Amerika Syarikat 2019 terbitan Walt Disney Pictures, arahan Joachim Rønning, dan ditulis oleh Linda Woolverton, Micah Fitzerman-Blue, dan Noah Harpster. Filem ini merupakan kesinambungan dari filem Maleficent (2014), dengan Angelina Jolie kembali untuk melakonkan watak judul. Elle Fanning, Sam Riley, Imelda Staunton, Juno Temple, dan Lesley Manville juga kembali ke peranan sebelumnya, dengan Harris Dickinson menggantikan Brenton Thwaites dari filem pertama dan Chiwetel Ejiofor, Ed Skrein, dan Michelle Pfeiffer memegang watak baru.

Selepas filem pertama dikeluarkan pada Mei 2014, Jolie menyatakan akan ada sebuah filem sususlan. Projek ini secara rasmi diumumkan pada bulan Jun berikutnya dan Jolie ditandatangani pada April 2016. Rønning, yang mengarahkan Pirates of the Caribbean: Dead Men Tell No Tales (2017) untuk Disney, juga mengarahkan filem pada Oktober 2017 dan baki pelakonnya ditambah atau disahkan pada Mei 2018, dengan penggambaran bermula pada bulan itu, di Pinewood Studios, United Kingdom, sehingga Ogos. Maleficent: Mistress of Evil dikeluarkan pada 18 Oktober 2019.